stanford-oval/wikipedia huggingface dataset:
ศาลแขวง (ประเทศไทย)
รายชื่อศาลแขวงในประเทศไทย

ศาลแขวงได้รับการจัดตั้งขึ้นเพื่อยังให้การพิจารณาคดีบางประเภทที่ไม่ซับซ้อนเสร็จสิ้นไปโดยเร็ว โดยศาลแขวงส่วนใหญ่จัดตั้งขึ้นโดยการตราเป็นพระราชกฤษฎีกาซึ่งอาศัยอำนาจตามกฎหมายว่าด้วยจัดตั้งศาลแขวง บางส่วนจัดตั้งขึ้นตามพระราชบัญญัติเฉพาะ  ปัจจุบันศาลแขวงในประเทศไทยมีจำนวน 39 แห่ง ดังนี้ :-
ศาลแขวงกระบี่
ศาลแขวงขอนแก่น
ศาลแขวงชลบุรี
ศาลแขวงเชียงดาว
ศาลแขวงเชียงราย
ศาลแขวงเชียงใหม่
ศาลแขวงดอนเมือง
ศาลแขวงดุสิต
ศาลแขวงตรัง
ศาลแขวงทุ่งสง
ศาลแขวงธนบุรี
ศาลแขวงนครไทย
ศาลแขวงนครปฐม
ศาลแขวงนครราชศรีมา
ศาลแขวงนครศรีธรรมราช
ศาลแขวงนครสวรรค์
ศาลแขวงนนทบุรี
ศาลแขวงบางบอน
ศาลแขวงปทุมวัน
ศาลแขวงพยัคฆภูมิพิสัย
ศาลแขวงพระนครใต้
ศาลแขวงพระนครศรีอยุธยา
ศาลแขวงพระนครเหนือ
ศาลแขวงพัทยา
ศาลแขวงพิษณุโลก
ศาลแขวงภูเก็ต
ศาลแขวงระยอง
ศาลแขวงราชบุรี
ศาลแขวงลพบุรี
ศาลแขวงลำปาง
ศาลแขวงเวียงป่าเป้า
ศาลแขวงสงขลา
ศาลแขวงสมุทรปราการ
ศาลแขวงสระบุรี
ศาลแขวงสุพรรณบุรี
ศาลแขวงสุราษฎร์ธานี
ศาลแขวงสุรินทร์
ศาลแขวงอุดรธานี
ศาลแขวงอุบลราชธานี
รายชื่อศาลแขวงในประเทศไทยแบ่งตามพื้นที่ในกรุงเทพมหานครและสำนักงานศาลยุติธรรมภาค 1 - 9 > 1. ศาลแขวงในกรุงเทพมหานคร

| ที่ | ชื่อศาล | จังหวัด | เขตอำนาจ | เปิดทำการ |
| --- | --- | --- | --- | --- |
| 1 | ศาลแขวงดอนเมือง | กรุงเทพมหานคร | บางเขต  เขตดอนเมือง  เขตบางเขนเฉพาะในแขวงอนุสาวรีย์  เขตสายไหม  เฉพาะในแขวงคลองถนน  เขตหลักสี่ | 1 เมษายน 2557 |
| 2 | ศาลแขวงดุสิต | กรุงเทพมหานคร | บางเขต  เขตดุสิตนอกเหนือจากแขวงบางซื่อ  เขตป้อมปราบศัตรูพ่าย  เขตพญาไท  เขตพระนคร | 7 สิงหาคม 2532 |
| 3 | ศาลแขวงธนบุรี | กรุงเทพมหานคร | บางเขต เขตคลองสาน  เขตจอมทอง  เขตทุ่งครุ  เขตธนบุรี  เขตบางขุนเทียน  เขตภาษีเจริญ  เขตราษฎร์บูรณะ | ไม่ทราบแน่ชัด |
| 4 | ศาลแขวงปทุมวัน | กรุงเทพมหานคร | บางเขต  เขตปทุมวัน  เขตสัมพันธวงศ์ | 30 มิถุนายน 2538 |
| 5 | ศาลแขวงพระนครใต้ | กรุงเทพมหานคร | บางเขต เขตบางคอแหลม  เขตบางรัก  เขตยานนาวา  เขตสาธร | ไม่ทราบแน่ชัด |
| 6 | ศาลแขวงพระนครเหนือ | กรุงเทพมหานคร | บางเขต เขตจตุจักร  เขตดินแดง  เขตบางกะปิ  เขตบางซื่อ  เขตบึงกุ่ม  เขตลาดพร้าวเฉพาะในแขวงลาดพร้าว  เขตวังทองหลาง  เขตห้วยขวาง | ไม่ทราบแน่ชัด |
| 7 | ศาลแขวงบางบอน | กรุงเทพมหานคร | บางเขต  เขตบางแค  เขตบางบอน  เขตหนองแขม | 1 เมษายน 2562 |
รายชื่อศาลแขวงในประเทศไทยแบ่งตามพื้นที่ในกรุงเทพมหานครและสำนักงานศาลยุติธรรมภาค 1 - 9 > 2. ศาลแขวงสังกัดสำนักงานศาลยุติธรรมภาค 1 (จังหวัดในภาคกลาง)

| ที่ | ชื่อศาล | จังหวัด | เขตอำนาจ | เปิดทำการ |
| --- | --- | --- | --- | --- |
| 1 | ศาลแขวงนนทบุรี | นนทบุรี | บางอำเภอ  อำเภอเมืองนนทบุรี  อำเภอไทรน้อย  อำเภอบางกรวย  อำเภอบางใหญ่  อำเภอบางบัวทอง  อำเภอปากเกร็ด | 1 พฤษภาคม 2532 |
| 2 | ศาลแขวงพระนครศรีอยุธยา | พระนครศรีอยุธยา | ทุกอำเภอ อำเภอพระนครศรีอยุธยา  อำเภอท่าเรือ  อำเภอนครหลวง  อำเภอบางไทร  อำเภอบางบาล  อำเภอบางปะอิน  อำเภอบางปะหัน  อำเภอผักไห่  อำเภอภาชี  อำเภอลาดบัวหลวง  อำเภอวังน้อย  อำเภอเสนา  อำเภอบางซ้าย  อำเภออุทัย  อำเภอมหาราช  อำเภอบ้านแพรก | 1 มิถุนายน 2500 |
| 3 | ศาลแขวงลพบุรี | ลพบุรี | บางอำเภอ อำเภอเมืองลพบุรี  อำเภอโคกสำโรง  อำเภอท่าวุ้ง  อำเภอบ้านหมี่  อำเภอพัฒนานิคม  อำเภอสระโบสถ์  อำเภอหนองม่วง | 1 มิถุนายน 2500 |
| 4 | ศาลแขวงสระบุรี | สระบุรี | ทุกอำเภอ  อำเภอเมืองสระบุรี  อำเภอแก่งคอย  อำเภอหนองแค  อำเภอวิหารแดง  อำเภอหนองแซง  อำเภอบ้านหมอ  อำเภอดอนพุด  อำเภอหนองโดน  อำเภอพระพุทธบาท  อำเภอเสาไห้  อำเภอมวกเหล็ก  อำเภอวังม่วง  อำเภอเฉลิมพระเกียรติ | 1 เมษายน 2558 |
รายชื่อศาลแขวงในประเทศไทยแบ่งตามพื้นที่ในกรุงเทพมหานครและสำนักงานศาลยุติธรรมภาค 1 - 9 > 3. ศาลแขวงสังกัดสำนักงานศาลยุติธรรมภาค 2 (จังหวัดในภาคตะวันออก)

| ที่ | ชื่อศาล | จังหวัด | เขตอำนาจ | เปิดทำการ |
| --- | --- | --- | --- | --- |
| 1 | ศาลแขวงชลบุรี | ชลบุรี | บางอำเภอ อำเภอเมืองชลบุรี  อำเภอเกาะจันทร์  อำเภอเกาะสีชัง  อำเภอบ่อทอง  อำเภอบ้านบึง  อำเภอพนัสนิคม  อำเภอพานทอง  อำเภอหนองใหญ่  อำเภอศรีราชา นอกเหนือจากตำบลทุ่งสุขลา ตำบลบ่อวิน และตำบลบึง | 1 มิถุนายน 2500 |
| 2 | ศาลแขวงพัทยา | ชลบุรี | บางอำเภอ  อำเภอบางละมุง  อำเภอศรีราชา เฉพาะตำบลทุ่งสุขลา ตำบลบ่อวิน และตำบลบึง  อำเภอสัตหีบ | 1 เมษายน 2558 |
| 3 | ศาลแขวงระยอง | ระยอง | ทุกอำเภอ  อำเภอเมืองระยอง  อำเภอแกลง  อำเภอเขาชะเมา  อำเภอบ้านค่าย  อำเภอบ้านฉาง  อำเภอปลวกแดง  อำเภอนิคมพัฒนา  อำเภอวังจันทร์ | 1 ตุลาคม 2561 |
รายชื่อศาลแขวงในประเทศไทยแบ่งตามพื้นที่ในกรุงเทพมหานครและสำนักงานศาลยุติธรรมภาค 1 - 9 > 4. ศาลแขวงสังกัดสำนักงานศาลยุติธรรมภาค 3 (จังหวัดในภาคตะวันออกเฉียงเหนือตอนล่าง)

| ที่ | ชื่อศาล | จังหวัด | เขตอำนาจ | เปิดทำการ |
| --- | --- | --- | --- | --- |
| 1 | ศาลแขวงนครราชศรีมา | นครราชสีมา | บางอำเภอ อำเภอเมืองนครราชสีมา  อำเภอขามทะเลสอ  อำเภอขามสะแกแสง  อำเภอครบุรี  อำเภอจักราช  อำเภอเฉลิมพระเกียรติ  อำเภอโชคชัย  อำเภอโนนไทย  อำเภอโนนสูง  อำเภอปักธงชัย  อำเภอพระทองคำ  อำเภอวังน้ำเขียว  อำเภอเสิงสาง  อำเภอหนองบุญมาก | 1 มิถุนายน 2500 |
| 2 | ศาลแขวงสุรินทร์ | สุรินทร์ | บางอำเภอ อำเภอเมืองสุรินทร์  อำเภอกาบเชิง  อำเภอจอมพระ  อำเภอบัวเชด  อำเภอปราสาท  อำเภอลำดวย  อำเภอศีขรภูมิ  อำเภอสังขะ  อำเภอเขวาสินรินทร์  อำเภอพนมดวงรัก  อำเภอศรีณรงค์ | 1 มิถุนายน 2500 |
| 3 | ศาลแขวงอุบลราชธานี | อุบลราชธานี | บางอำเภอ อำเภอเมืองอุบลราชธานี  อำเภอกุดข้าวปุ้น  อำเภอเขมราฐ  อำเภอเขื่องใน  อำเภอโขงเจียม  อำเภอตระการพืชผล  อำเภอพิบูลมังสาหาร  อำเภอม่วงสามสิบ  อำเภอดอนมดแดง  อำเภอตาลสุม  อำเภอโพธิ์ไทร  อำเภอนาตาล  อำเภอศรีเมืองใหม่  อำเภอสำโรง  อำเภอสิริธร  อำเภอวารินชำราบ  อำเภอสว่างวีระวงศ์  อำเภอเหล่าเสือโก้ก | 1 มิถุนายน 2500 |
รายชื่อศาลแขวงในประเทศไทยแบ่งตามพื้นที่ในกรุงเทพมหานครและสำนักงานศาลยุติธรรมภาค 1 - 9 > 5. ศาลแขวงสังกัดสำนักงานศาลยุติธรรมภาค 4 (จังหวัดในภาคตะวันออกเฉียงเหนือตอนบน)

| ที่ | ชื่อศาล | จังหวัด | เขตอำนาจ | เปิดทำการ |
| --- | --- | --- | --- | --- |
| 1 | ศาลแขวงขอนแก่น | ขอนแก่น | บางอำเภอ อำเภอเมืองขอนแก่น  อำเภอกระนวน  อำเภอเขาสวนกวาง  อำเภอโคกโพธิ์ไชย  อำเภอชำสูง  อำเภอน้ำพอง  อำเภอบ้านฝาง  อำเภอบ้านแฮด  อำเภอพระยืน  อำเภอมัญจาคีรี  อำเภออุบลรัตน์ | 1 มิถุนายน 2500 |
| 2 | ศาลแขวงพยัคฆภูมิพิสัย | มหาสารคาม | บางอำเภอ  อำเภอนาเชือก  อำเภอนาดูน  อำเภอพยัคฆภูมิพิสัย  อำเภอยางสีสุราช | 1 เมษายน 2559 |
| 3 | ศาลแขวงอุดรธานี | อุดรธานี | ทุกอำเภอ อำเภอเมืองอุดรธานี  อำเภอกุดจับ  อำเภอกู่แก้ว  อำเภอไชยวาน  อำเภอทุ่งฝน  อำเภอนากลาง  อำเภอนายูง  อำเภอน้ำโสม  อำเภอโนนสะอาด  อำเภอโนนสัง  อำเภอบ้านดุง  อำเภอประจักษ์ศิลปาคม  อำเภอพิบูลย์รักษ์  อำเภอวังสามหมอ  อำเภอศรีธาตุ  อำเภอศรีบุญเรือง  อำเภอสร้างคอม  อำเภอสุวรรณคูหา  อำเภอหนองวัวซอ  อำเภอหนองแสง | 1 มิถุนายน 2500 |
รายชื่อศาลแขวงในประเทศไทยแบ่งตามพื้นที่ในกรุงเทพมหานครและสำนักงานศาลยุติธรรมภาค 1 - 9 > 6. ศาลแขวงสังกัดสำนักงานศาลยุติธรรมภาค 5 (จังหวัดในภาคเหนือ)

| ที่ | ชื่อศาล | จังหวัด | เขตอำนาจ | เปิดทำการ |
| --- | --- | --- | --- | --- |
| 1 | ศาลแขวงเชียงราย | เชียงราย | บางอำเภอ  อำเภอเชียงแสน  อำเภอดอยหลวง  อำเภอพาน  อำเภอเมืองเชียงราย  อำเภอแม่จัน  อำเภอแม่ฟ้าหลวง  อำเภอแม่ลาว  อำเภอแม่สาย  อำเภอเวียงชัย  อำเภอเวียงเชียงรุ้ง | 1 เมษายน 2562 |
| 2 | ศาลแขวงเวียงป่าเป้า | เชียงราย | บางอำเภอ  อำเภอแม่สรวย  อำเภอเสียงป่าเป้า | 1 เมษายน 2558 |
| 3 | ศาลแขวงเชียงดาว | เชียงใหม่ | บางอำเภอ  อำเภอเชียงดาว  อำเภอพร้าว  อำเภอแม่แตง  อำเภอเวียงแหง | 1 เมษายน 2563 |
| 4 | ศาลแขวงเชียงใหม่ | เชียงใหม่ | บางอำเภอ อำเภอเมืองเชียงใหม่  อำเภอกัลยาณิวัฒนา  อำเภอดอยสะเก็ด  อำเภอดอยหล่อ  อำเภอแม่ริม  อำเภอแม่วาง  อำเภอแม่ออน  อำเภอสะเมิง  อำเภอสันกำแพง  อำเภอสันทราย  อำเภอสันป่าตอง  อำเภอสารภี  อำเภอหางดง | 1 มิถุนายน 2500 |
| 5 | ศาลแขวงลำปาง | ลำปาง | บางอำเภอ อำเภอเมืองลำปาง  อำเภอเกาะคา  อำเภองาว  อำเภอเสริมงาม  อำเภอห้างฉัตร  อำเภอวังเหนือ | 1 มิถุนายน 2500 |
รายชื่อศาลแขวงในประเทศไทยแบ่งตามพื้นที่ในกรุงเทพมหานครและสำนักงานศาลยุติธรรมภาค 1 - 9 > 7. ศาลแขวงสังกัดสำนักงานศาลยุติธรรมภาค 6 (จังหวัดในภาคกลางตอนบน)

| ที่ | ชื่อศาล | จังหวัด | เขตอำนาจ | เปิดทำการ |
| --- | --- | --- | --- | --- |
| 1 | ศาลแขวงนครสวรรค์ | นครสวรรค์ | บางอำเภอ อำเภอเมืองนครสวรรค์  อำเภอโกรกพระ  อำเภอเก้าเลี้ยว  อำเภอตาคลี  อำเภอท่าตะโก  อำเภอชุมแสง  อำเภอตากฟ้า  อำเภอบรรพตพิสัย  อำเภอพยุหะคีรี  อำเภอไพศาลี  อำเภอลาดยาว  อำเภอหนองบัว | 1 มิถุนายน 2500 |
| 2 | ศาลแขวงนครไทย | พิษณุโลก | บางอำเภอ  อำเภอนครไทย  อำเภอชาติตระการ | 1 เมษายน 2558 |
| 3 | ศาลแขวงพิษณุโลก | พิษณุโลก | บางอำเภอ อำเภอเมืองพิษณุโลก  อำเภอบางกระทุ่ม  อำเภอบางระกำ  อำเภอพรหมพิราม  อำเภอวังทอง  อำเภอวัดโบสถ์ | 1 มิถุนายน 2500 |
| 4 | ศาลแขวงสมุทรปราการ | สมุทรปราการ | บางอำเภอ อำเภอเมืองสมุทรปราการ  อำเภอบางบ่อ  อำเภอบางพลี  อำเภอบางเสาธง | 1 พฤษภาคม 2532 |
รายชื่อศาลแขวงในประเทศไทยแบ่งตามพื้นที่ในกรุงเทพมหานครและสำนักงานศาลยุติธรรมภาค 1 - 9 > 8. ศาลแขวงสังกัดสำนักงานศาลยุติธรรมภาค 7 (จังหวัดในภาคตะวันตก)

| ที่ | ชื่อศาล | จังหวัด | เขตอำนาจ | เปิดทำการ |
| --- | --- | --- | --- | --- |
| 1 | ศาลแขวงนครปฐม | นครปฐม | ทุกอำเภอ  อำเภอเมืองนครปฐม  อำเภอกำแพงแสน  อำเภอนครชัยศรี  อำเภอดอนตูม  อำเภอบางเลน  อำเภอสามพราน  อำเภอพุทธมณฑล | 1 พฤษภาคม 2532 |
| 2 | ศาลแขวงราชบุรี | ราชบุรี | บางอำเภอ อำเภอเมืองราชบุรี  อำเภอจอมบึง  อำเภอดำเนินสะดวก  อำเภอบางแพ  อำเภอบ้านโป่ง  อำเภอปากท่อ  อำเภอโพธาราม  อำเภอวัดเพลง | 1 มิถุนายน 2500 |
| 3 | ศาลแขวงสุพรรณบุรี | สุพรรณบุรี | บางอำเภอ อำเภอเมืองสุพรรณบุรี  อำเภอดอนเจดีย์  อำเภอด่านช้าง  อำเภอเดิมบางนางบวช  อำเภอบางปลาม้า    อำเภอสองพี่น้อง  อำเภออู่ทอง | 1 มิถุนายน 2500 |
รายชื่อศาลแขวงในประเทศไทยแบ่งตามพื้นที่ในกรุงเทพมหานครและสำนักงานศาลยุติธรรมภาค 1 - 9 > 9. ศาลแขวงสังกัดสำนักงานศาลยุติธรรมภาค 8 (จังหวัดในภาคใต้ตอนบน)

| ที่ | ชื่อศาล | จังหวัด | เขตอำนาจ | เปิดทำการ |
| --- | --- | --- | --- | --- |
| 1 | ศาลแขวงกระบี่ | กระบี่ | ทุกอำเภอ  อำเภอเมืองกระบี่  อำเภอเขาพนม  อำเภอเกาะลันตา  อำเภอคลองท่อม  อำเภออ่าวลึก  อำเภอปลายพระยา  อำเภอลำทับ  อำเภอเหนือคลอง | 1 ตุลาคม 2563 |
| 2 | ศาลแขวงทุ่งสง | นครศรีธรรมราช | บางอำเภอ  อำเภอทุ่งสง  อำเภอจุฬาภรณ์  อำเภอฉวาง  อำเภอช้างกลาง  อำเภอถ้ำพรรณรา  อำเภอทุ่งใหญ่  อำเภอนาบอน  อำเภอบางขัน  อำเภอร่อนพิบูลย์ | 1 เมษายน 2558 |
| 3 | ศาลแขวงนครศรีธรรมราช | นครศรีธรรมราช | บางอำเภอ อำเภอเมืองนครศรีธรรมราช  อำเภอขนอม  อำเภอชะอวด  อำเภอท่าศาลา  อำเภอลานสะกา  อำเภอสิชล | 1 มิถุนายน 2500 |
| 4 | ศาลแขวงภูเก็ต | ภูเก็ต | ทุกอำเภอ  อำเภอเมืองภูเก็ต  อำเภอกะทู้  อำเภอถลาง | 1 เมษายน 2561 |
| 5 | ศาลแขวงสุราษฎร์ธานี | สุราษฎร์ธานี | บางอำเภอ อำเภอเมืองสุราษฎร์ธานี  อำเภอกาญจนดิษฐ์  อำเภอคีรีรัฐนิคม  อำเภอดอนสัก  อำเภอบ้านตาขุน  อำเภอบ้านนาเดิม  อำเภอพนม  อำเภอพุนพิน | 1 มิถุนายน 2500 |
รายชื่อศาลแขวงในประเทศไทยแบ่งตามพื้นที่ในกรุงเทพมหานครและสำนักงานศาลยุติธรรมภาค 1 - 9 > 10. ศาลแขวงสังกัดสำนักงานศาลยุติธรรมภาค 9 (จังหวัดในภาคใต้ตอนล่าง)

| ที่ | ชื่อศาล | จังหวัด | เขตอำนาจ | เปิดทำการ |
| --- | --- | --- | --- | --- |
| 1 | ศาลแขวงตรัง | ตรัง | ทุกอำเภอ  อำเภอเมืองตรัง  อำเภอกันตัง  อำเภอย่านตาขาว  อำเภอปะเหลียน  อำเภอสิเกา  อำเภอห้วยยอด  อำเภอวังวิเศษ  อำเภอนาโยง  อำเภอรัษฎา  อำเภอหาดสำราญ | 1 ตุลาคม 2563 |
| 2 | ศาลแขวงสงขลา | สงขลา | บางอำเภอ อำเภอเมืองสงขลา  อำเภอกระแสสินธุ์  อำเภอคลองหอยโข่ง  อำเภอควนเนียง  อำเภอนาหม่อม  อำเภอบางกล่ำ  อำเภอระโนด  อำเภอรัตภูมิ  อำเภอสทิงพระ  อำเภอสิงหนคร  อำเภอหาดใหญ่ | 1 มิถุนายน 2500 |
ศาลแขวงที่มีกฎหมายยกฐานะเป็นศาลจังหวัดแต่ยังมิได้เปิดทำการ

| ที่ | ชื่อศาล | จังหวัด | หมายเหตุ |
| --- | --- | --- | --- |
| 1 | ศาลแขวงดุสิต | กรุงเทพมหานคร | มีกฎหมายให้ยกฐานะเป็นศาลจังหวัดแล้ว แต่ยังมิได้มีการประกาศวันเปิดทำการในพระราชกฤษฎีกา โดยในระหว่างที่ศาลจังหวัดดุสิตยังไม่เปิดทำการให้ศาลแพ่งกับศาลอาญารับผิดชอบไปพลางก่อน |
| 2 | ศาลแขวงปทุมวัน | กรุงเทพมหานคร | มีกฎหมายให้ยกฐานะเป็นศาลจังหวัดแล้ว แต่ยังมิได้มีการประกาศวันเปิดทำการในพระราชกฤษฎีกา โดยในระหว่างที่ศาลจังหวัดดุสิตยังไม่เปิดทำการให้ศาลแพ่งกรุงเทพใต้กับศาลอาญากรุงเทพใต้รับผิดชอบไปพลางก่อน |
| 3 | ศาลแขวงเวียงป่าเป้า | เชียงราย | มีกฎหมายให้ยกฐานะเป็นศาลจังหวัดแล้ว แต่ยังมิได้มีการประกาศวันเปิดทำการในพระราชกฤษฎีกา โดยในระหว่างที่ศาลจังหวัดเวียงป่าเป้ายังไม่เปิดทำการให้ศาลจังหวัดเชียงรายรับผิดชอบไปพลางก่อน |
| 4 | ศาลแขวงนครไทย | พิษณุโลก | มีกฎหมายให้ยกฐานะเป็นศาลจังหวัดแล้ว แต่ยังมิได้มีการประกาศวันเปิดทำการในพระราชกฤษฎีกา โดยในระหว่างที่ศาลจังหวัดนครไทยยังไม่เปิดทำการให้ศาลจังหวัดพิษณุโลกรับผิดชอบไปพลางก่อน |
| 5 | ศาลแขวงพยัคฆภูมิพิสัย | มหาสารคาม | มีกฎหมายให้ยกฐานะเป็นศาลจังหวัดแล้ว แต่ยังมิได้มีการประกาศวันเปิดทำการในพระราชกฤษฎีกา โดยในระหว่างที่ศาลจังหวัดพยัคฆภูมิพิสัยยังไม่เปิดทำการให้ศาลจังหวัดมหาสารคามรับผิดชอบไปพลางก่อน |
ศาลแขวงในอดีต

| ที่ | ชื่อศาล | จังหวัด (เทียบในปัจจุบัน) | พ> ศ. ที่ถูกยุบ | หมายเหตุ |
| --- | --- | --- | --- | --- |
| 1 | ศาลแขวงตลิ่งชัน | กรุงเทพมหานคร | 2549 | ได้รับการยกฐานะเป็นศาลจังหวัด และเปิดทำการเมื่อวันที่ 2 เมษายน พ.ศ. 2550 ต่อมาปรากฏว่าจำนวนคดีในศาลจังหวัดตลิ่งชันมีจำนวนมากเทียบเท่าศาลแพ่งกับศาลอาญา จึงตรากฎหมายตั้งเป็นศาลแพ่งตลิ่งชันและศาลอาญาตลิ่งชันขึ้น |
| 2 | ศาลแขวงพระโขนง | กรุงเทพมหานคร | 2549 | ได้รับการยกฐานะเป็นศาลจังหวัด และเปิดทำการเมื่อวันที่ 2 เมษายน พ.ศ. 2550 ต่อมาปรากฏว่าจำนวนคดีในศาลจังหวัดพระโขนงมีจำนวนมากเทียบเท่าศาลแพ่งกับศาลอาญา  จึงตรากฎหมายตั้งเป็นศาลแพ่งพระโขนงและศาลอาญาพระโขนงขึ้น |
| 3 | ศาลแขวงหลังสวน | ชุมพร | 2479 | ได้รับการยกฐานะเป็นศาลจังหวัดหลังสวน |
| 4 | ศาลแขวงแม่สอด | ตาก | 2479 | ได้รับการยกฐานะเป็นศาลจังหวัดแม่สอด |
| 5 | ศาลแขวงตะกั่วป่า | พังงา | 2479 | ได้รับการยกฐานะเป็นศาลจังหวัดตะกั่วป่า |
| 6 | ศาลแขวงแม่สะเรียง | แม่ฮ่องสอน | 2479 | ได้รับการยกฐานะเป็นศาลจังหวัดแม่สะเรียง |
| 7 | ศาลแขวงเมืองเถิน | ลำปาง | 2448 | พระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้า ฯ พระราชทานพระบรมราชานุญาตให้เลิกศาลแขวงเมืองนี้ตามที่พระยาเจริญราชไมตรีทูลเสนอความเห็นเนื่องจากมีคดีความน้อย |
ปอบ หวีด สยอง

| ปอบ หวีด สยอง |
| --- | --- |
กำกับ: เหมันต์ เชตมี
เขียนบท: ภาคภูมิ วงษ์จินดา
นักแสดงนำ: ชมพูนุช ปิยะภาณี ดนัย สมุทรโคจร แองเจล่า แกรนท์
กำกับภาพ: เรืองวิทย์ รามสูต
ผู้จัดจำหน่าย: สหมงคลฟิล์มอินเตอร์เนชั่นแนล Pathfinder Pictures
วันฉาย: 30 พฤศจิกายน 2544
ความยาว: 90 นาที
ประเทศ: ไทย
ภาษา: ไทย
ปอบ หวีด สยอง เป็นภาพยนตร์ไทยแนวสยองขวัญ /ตลก ปี 2544 กำกับโดยเหมันต์ เชตมีและเขียนบทโดยภาคภูมิ วงษ์จินดา
เนื้อเรื่อง

สยามในปี พ.ศ. 2475 ผีสาวชื่อปอบจอมหิวโหยกำลังก่อกวนหมู่บ้านสามโคตร จังหวัดร้อยเอ็ด ทำให้ผู้ชายทุกคนในหมู่บ้านเสียชีวิต มีการนำหมอผีเข้ามาปราบ และเขามัดผีร้ายด้วยสายสิญจน์
ย้อนเวลากลับมาในปี พ.ศ. 2543 เป็นช่วงเปิดภาคเรียนใหม่ โดยมีกลุ่มนักศึกษาจากกรุงเทพมหานครเดินทางมาเพื่อเข้าค่ายโครงการพัฒนาชนบทในหมู่บ้านสามโคตร เด็กผู้ชายบางคนแอบดูเพื่อนร่วมชั้นสาวสวยอย่างเกอร์ขณะที่เธอกำลังอาบน้ำในแม่น้ำ โดยบังเอิญ พวกเขาได้ทำลายบ่อน้ำที่ปิดผนึก และปลดปล่อยผีร้ายออกมาโดยไม่รู้ตัว ผีเข้าสิงเคอร์ และเมื่อเหล่านักศึกษากลับมาถึงเมืองหลวง วิญญาณก็ตามมากับพวกเขาด้วย
เมื่อผีร้ายที่เข้าสิงเกอร์เข้ามาอาศัยอยู่ในเมือง ก็กลับเกิดหิวขึ้นมาอีกครั้ง จนทำให้เกอร์กลายเป็นคนเสพติดเซ็กส์ เธอไม่สามารถหาผู้ชายได้เพียงพอ เกอร์ชวนเพื่อนร่วมชั้นคนหนึ่งไปออกเดท หลังจากดูหนังจบ เธอก็แปลงร่างเป็นผีปีศาจในรถ และเอามือลูบร่างของผู้ชายคนนั้น เขารอดชีวิตมาได้ แต่ในเวลาต่อมามีการเปิดเผยว่าตับของเขาหายไปแล้ว
เพื่อน ๆ ของเกอร์สังเกตเห็นการเปลี่ยนแปลงในพฤติกรรมของเธอ โดยเฉพาะหลังจากที่เธอใช้ลิ้นยาวของเธอทำความสะอาดจานตับ และเธอก็แปลงร่างเป็นปีศาจที่น่ากลัว
ในที่สุด ชายหนุ่มลึกลับชื่อคอมก็ปรากฏตัวขึ้น และแสดงให้เหล่านักศึกษาเห็นถึงวิธีกำจัดผีโดยใช้ถุงยางอนามัย แต่วิญญาณเพียงแค่เข้าครอบครองร่างอื่นๆ กระโดดจากร่างหนึ่งไปยังอีกร่างหนึ่งเพื่อหลบหนีและเอาชีวิตรอด จากนั้นคองก็จัดเตรียมกล้องพิเศษและอาวุธอื่นๆ ให้กับนักศึกษาเพื่อใช้ในการต่อสู้กับผี
นักแสดง

ดนัย สมุทรโคจร รับบทเป็น คอม
แองเจล่า แกรนท์ รับบทเป็น ฟ้า
ชมพูนุช ปิยะภาณี รับบทเป็น เกอร์
เชษฐวุฒิ วัชรคุณ รับบทเป็น อิซาเบลล่า
ชัยชาญ นิ่มพูลสวัสดิ์ รับบทเป็น วู
นภัสนันท์ ทวีกิจถาวร รับบทเป็น พิม
กระแสตอบรับ

บทวิจารณ์พบว่าการแสดงของนักแสดงนั้น “ตลก” และ “แสดงอารมณ์เกินเหตุ”
แหล่งข้อมูลอื่น

ปอบ หวีด สยอง ที่อินเทอร์เน็ตมูวีเดตาเบส
ปอบ หวีด สยอง ที่รอตเทนโทเมโทส์
ปริศนา พงษ์ทัดศิริกุล

| ปริศนา พงษ์ทัดศิริกุล |
| --- | --- |

ปลัดกระทรวงวัฒนธรรม
ดำรงตำแหน่ง 7 ธันวาคม พ.ศ. 2555 – 30 กันยายน พ.ศ. 2556 (0 ปี 297 วัน)
ก่อนหน้า: สมชาย เสียงหลาย
ถัดไป: ปรีชา กันธิยะ
อธิบดีกรมส่งเสริมวัฒนธรรม
ดำรงตำแหน่ง 1 ตุลาคม พ.ศ. 2554 – 6 ธันวาคม พ.ศ. 2555 (1 ปี 66 วัน)
ก่อนหน้า: อภินันท์ โปษยานนท์
ถัดไป: ชาย นครชัย
ผู้อำนวยการสำนักงานศิลปวัฒนธรรมร่วมสมัย
ดำรงตำแหน่ง 1 ตุลาคม พ.ศ. 2553 – 30 กันยายน พ.ศ. 2554 (0 ปี 364 วัน)
ก่อนหน้า: อภินันท์ โปษยานนท์
ถัดไป: ชาย นครชัย
 
ข้อมูลส่วนบุคคล
เกิด: 25 กรกฎาคม พ.ศ. 2496 อำเภออัมพวา จังหวัดสมุทรสงคราม (71 ปี 103 วัน)
ศาสนา: พุทธ
คู่สมรส: สุรพล พงษ์ทัดศิริกุล

นางปริศนา พงษ์ทัดศิริกุล หรือชื่อเล่นว่า แมว (25 กรกฎาคม 2496 — ) ประธานคณะกรรมการในคณะกรรมการประเมินผลการดำเนินงานของกองทุนพัฒนาสื่อปลอดภัยและสร้างสรรค์ ประธานกรรมการในคณะกรรมการบริหารหอภาพยนตร์  ประธานกรรมการในคณะกรรมการบริหารการพัฒนาพื้นที่พิเศษเพื่อการท่องเที่ยวอย่างยั่งยืน ปลัดกระทรวงวัฒนธรรม คนที่ 5 มีความสนใจในการใช้เทคโนโลยีเพื่อการปฏิบัติงาน จนเคยได้รับการตั้งฉายาจากสื่อมวลชนว่า "อธิบดีออนไลน์" โดยนางปริศนาค่อนข้างโดดเด่น จากบทบาทสำคัญในการอนุรักษ์ สร้างสรรค์ และการรักษาศิลปวัฒนธรรมไทย โดยเฉพาะมรดกภูมิปัญญาที่จับต้องไม่ได้ (ICH) ซึ่งต้องอาศัยเม็ดเงินเข้ามาผลักดันสนับสนุนจึงจะประสบความสำเร็จ
ประวัติ > ชีวิตส่วนตัว

นางปริศนา  พงษ์ทัดศิริกุล  เกิดเมื่อวันที่ 25 กรกฎาคม 2496 พื้นเพเป็นคนตำบลอัมพวา อำเภออัมพวา จังหวัดสมุทรสงคราม สมรสกับ นายสุรพล พงษ์ทัดศิริกุล อดีตรองปลัดกระทรวงมหาดไทย มีบุตร-ธิดา 3 คน
ประวัติ > การศึกษา

มัธยมศึกษา จากโรงเรียนสตรีวัดระฆัง
รัฐศาสตรบัณฑิต (การระหว่างประเทศ) คณะรัฐศาสตร์ มหาวิทยาลัยธรรมศาสตร์
รัฐศาสตรมหาบัณฑิต (บริหารรัฐกิจ) คณะรัฐศาสตร์ มหาวิทยาลัยธรรมศาสตร์
หลักสูตร Human Resource Development จาก Manchester University ด้วยทุนบริติช เคาน์ซิล
หลักสูตร International Management Money จาก University of Newzealand ด้วยทุนรัฐบาลนิวซีแลนด์
หลักสูตร Woman Human Right, Culture and Tradition จากประเทศอังกฤษ
ประกาศนียบัตรการอบรมหลักสูตรการป้องกันราชอาณาจักร วปอ. รุ่นที่ 46 วิทยาลัยป้องกันราชอาณาจักร
ประกาศนียบัตรการอบรมหลักสูตรนักบริหารระดับสูง นบส. รุ่นที่ 29 สำนักงานคณะกรรมการข้าราชการพลเรือน
ประกาศนียบัตรการอบรมหลักสูตรผู้บริหารเทคโนโลยีสารสนเทศระดับสูง รุ่นที่ 14 สำนักงานคณะกรรมการข้าราชการพลเรือน
ประวัติ > ประสบการณ์การทำงาน

พ.ศ. 2541 ผู้อำนวยการสำนักนโยบายและแผน สำนักงานปลัดสำนักนายกรัฐมนตรี
พ.ศ. 2542 ผู้อำนวยการสำนักงานคณะกรรมการส่งเสริมและประสานงานสตรีแห่งชาติ
พ.ศ. 2544 ผู้ตรวจราชการสำนักนายกรัฐมนตรี
พ.ศ. 2545 รองปลัดกระทรวงวัฒนธรรม
พ.ศ. 2546 เลขาธิการคณะกรรมการวัฒนธรรมแห่งชาติ (สวช.) หรือ กรมส่งเสริมวัฒนธรรม ในปัจจุบัน
พ.ศ. 2550 ผู้ตรวจราชการกระทรวงวัฒนธรรม
พ.ศ. 2552 ผู้อำนวยการสำนักงานศิลปวัฒนธรรมร่วมสมัย
พ.ศ. 2554 อธิบดีกรมส่งเสริมวัฒนธรรม
พ.ศ. 2555 ปลัดกระทรวงวัฒนธรรม
นอกจากประสบการณ์ในด้านงานวัฒนธรรมแล้ว  ยังดำรงตำแหน่งรองประธานอนุกรรมการปฏิบัติการยุทธศาสตร์ด้านเด็ก สตรี ผู้สูงอายุ คนพิการ และความเสมอภาคของบุคคล ในคณะกรรมการสิทธิมนุษยชนแห่งชาติ และกรรมการสภามหาวิทยาลัยผู้ทรงคุณวุฒิของมหาวิทยาลัยราชภัฏเทพสตรี รวมทั้งเคยดำรงตำแหน่งนายกเหล่ากาชาดจังหวัด หลายจังหวัด
เครื่องราชอิสริยาภรณ์

พ.ศ. 2555 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2550 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2544 –  เหรียญจักรพรรดิมาลา (ร.จ.พ.)
พ.ศ. 2547 –  เหรียญกาชาดสดุดี ชั้นพิเศษ (เหรียญทอง)
รางวัลที่ได้รับ

รางวัลศิษย์เก่าดีเด่น ด้านบริหาร ของคณะรัฐศาสตร์ มหาวิทยาลัยธรรมศาสตร์ พ.ศ. 2547
ศิษย์เก่าดีเด่นมหาวิทยาลัยธรรมศาสตร์ พ.ศ. 2549
สตรีไทยดีเด่นสภาสตรีแห่งชาติในพระบรมราชินูปถัมภ์ พ.ศ. 2556
การเรียนรู้แบบสอนตัวเอง

การเรียนรู้แบบสอนตัวเอง (Self-supervised learning, SSL) เป็นกระบวนทัศน์และวิธีการเรียนรู้ของเครื่อง โดยแบบจำลองได้รับการออกแบบให้สามารถสร้างฉลากกำกับขึ้นเองจากการฝึกด้วยข้อมูลที่ไม่มีฉลากกำกับได้ ทำให้ไม่จำเป็นต้องเตรียมฉลากกำกับโดยมนุษย์เพื่อจะทำการฝึก ดังนั้นจึงจัดได้ว่าเป็นรูปแบบการเรียนรู้ระดับกลางระหว่าง การเรียนรู้แบบมีผู้สอน กับ การเรียนรู้แบบไม่มีผู้สอน
เทคนิคการเรียนรู้แบบสอนตัวเองโดยทั่วไปมีพื้นฐานมาจากโครงข่ายประสาทเทียม รวมถึงแบบจำลองอื่น ๆ แบบจำลองนี้แบ่งการฝึกเป็น 2 ขั้นตอน โดยในขั้นแรก จะทำการฝึกโดยฉลากกำกับเทียม ซึ่งมีส่วนช่วยในการกำหนดค่าเริ่มต้นพารามิเตอร์ของแบบจำลอง ถัดมาจึงนำมาดำเนินการในงานจริงโดยใช้การเรียนรู้แบบมีผู้สอนหรือแบบไม่มีผู้สอน
วิธีการเรียนรู้แบบสอนตัวเองได้แสดงให้เห็นผลลัพธ์ที่น่าพอใจในช่วงไม่กี่ปีที่ผ่านมา และได้นำไปใช้จริงในการประมวลผลคำพูด และใช้ในการรู้จำคำพูด เช่น ในเฟซบุ๊ก สิ่งที่น่าสนใจหลักของวิธีการนี้ไม่ใช่แค่ว่าช่วยปรับปรุงผลลัพธ์สุดท้าย แต่ยังทำให้สามารถฝึกโดยข้อมูลคุณภาพต่ำได้ การเรียนรู้แบบสอนตัวเองช่วยให้สามารถเลียนแบบวิธีการที่มนุษย์เรียนรู้ที่จะจัดหมวดหมู่ได้อย่างใกล้เคียงมากขึ้น
ภาพรวม

อียาน เลอเกิงผู้พัฒนาโครงข่ายประสาทแบบสังวัตนาการเชื่อว่า วิธีการนี้จะสามารถเข้าถึงความฉลาดของมนุษย์ได้จริง
มนุษย์มีการเรียนรู้เกี่ยวกับโลกนี้ตั้งแต่ยังเป็นเด็กทารก ซึ่งความรู้ที่จากการลองผิดลองถูก และการสังเกตนั้นมีมากมาย และมนุษย์ก็ได้นำเอาความรู้เหล่านั้นมาเสริมกับความรู้เดิมเรื่อย ๆ จนกลายเป็นความรู้ที่สามารถทำให้เป็นทั่วไปได้ และองค์ความรู้ตรงนี้ ก็ทำให้มนุษย์ต้องการตัวอย่างในการเรียนรู้สิ่งใหม่ ๆ น้อยลงมาก
สิ่งที่เราต้องการได้จากวิธีการเรียนรู้แบบสอนตัวเองคือการสร้างแบบจำลองรากฐานที่ทำการสกัดเอาค่าแทนลักษณะที่ดี เพื่อนำไปฝึกต่อในงานอื่น ๆ เช่นนำไปทำการจำแนกเชิงสถิติ, การตรวจจับวัตถุ, การแบ่งส่วนภาพ และอื่น ๆ ซึ่งมักเรียกกันว่าเป็น "ภารกิจปลายน้ำ" (downstream task)
โดยปกติแล้ว เพื่อป้องกันความโน้มเอียงที่เกิดขึ้นในแบบจำลองหรือการเรียนรู้เกิน ชุดข้อมูลจะถูกจัดระเบียบให้ดีก่อนนำไปฝึก เช่น พยายามเฉลี่ยให้มีรูปในแต่ละประเภทเท่ากัน เป็นต้น แต่วิธีการเรียนรู้แบบสอนตัวเองได้ถูกพัฒนามาให้ใช้กับชุดข้อมูลดิบ ๆ ที่ไม่ผ่านการจัดการใด ๆ เลยได้ ซึ่งในจุดนี้สามารช่วยช่วยลดต้นทุนไปได้มาก
เนื่องจากใช้ชุดข้อมูลที่ค่อนข้างดิบ จึงต้องการข้อมูลจำนวนมาก และแบบจำลองของที่ใช้การเรียนรู้ด้วยวิธีนี้ส่วนมากก็มีขนาดใหญ่มาก เพื่อที่จะสามารถฝึกให้เข้ากับชุดข้อมูลขนาดมหาศาลนั้นได้
การนำมาประยุกต์ใช้ > การประมวลภาษาธรรมชาติ

ได้ประสบความสำเร็จอย่างมากในสายการประมวลภาษาธรรมชาติ  เช่นแบบจำลอง BERT และอื่น ๆ มาก่อน แบบจำลองจะได้รับชุดข้อมูลที่ไม่มีฉลากกำกับ โดยในขณะทำการฝึก บางคำในประโยคจะถูกปิดแบบสุ่ม และแบบจำลองจะต้องเรียนรู้ที่จะทำนายคำที่ถูกปิดไป คล้ายกับการทำข้อสอบเติมคำ โดยเราสามารถจำกัดคำที่เป็นไปได้โดยดูบริบทของคำที่อยู่รอบ ๆ
ด้วยวิธีการนี้ แบบจำลองจึงสามารถเรียนรู้ได้ว่าชุดของคำใดเหมาะที่จะเติมในช่องว่าง จากความหมายของคำ และจากไวยากรณ์ของภาษาที่ปรากฎเป็นรูปแบบในบทความ
GPT ของ OpenAI เป็นแบบจำลองภาษาที่สามารถใช้สำหรับการประมวลผลภาษา สามารถใช้แปลข้อความ ตอบคำถาม ฯลฯ ได้
การนำมาประยุกต์ใช้ > ในงานด้านอื่น ๆ

การนำเอาเทคนิคนี้มาใช้ในงานด้านคอมพิวเตอร์วิทัศน์ เช่นการทำนายส่วนที่ถูกปิดไปในบางส่วนของรูปภาพ หรือบางเฟรมของวิดีโอ เป็นเรื่องที่ยากกว่ามาก เพราะชุดของค่าพิกเซลที่เป็นไปได้ในพื้นที่ส่วนหนึ่งของภาพ หรือเนื้อหาในเฟรมที่เป็นไปของวิดีโอนั้นมีอยู่ไม่จำกัด จึงยังเป็นสาขาที่ต้องมีการค้นคว้าต่อไป
อย่างไรก็ตาม การเรียนรู้แบบสอนตัวเองก็ถูกนำมาใช้ในการสร้างแบบจำลองฝึกล่วงหน้าที่สามารถนำไปทำการเรียนรู้แบบถ่ายโอนที่ลดการใช้ชุดข้อมูลในการฝึกได้อย่างมาก ซึ่งก็จะสามารถลดต้นทุนในการเก็บและสร้างชุดข้อมูลในส่วนการสร้างฉลากกำกับ ซึ่งต้องใช้แรงงานมนุษย์อย่างมากได้ด้วย เนื่องจากวิธีนี้ไม่ต้องการข้อมูลติดฉลากกำกับ จึงได้มีการพัฒนาเอาไปใช้กับชุดข้อมูลที่ไม่ได้มีการจัดการให้เรียบร้อยได้อีกด้วย
กวน จือหลิน

| กวนจือหลิน Rosamund Kwan |
| --- | --- |

ชื่อจีน: 關之琳 (จีนตัวเต็ม)
ชื่อจีน: 关之琳 (จีนตัวย่อ)
พินอิน: Guān Zhīlín (จีนกลาง)
ยฺหวิดเพ็ง: Gwaan1 Zi1lam4 (กวางตุ้งมาตรฐาน)
ชื่อเกิด: 關家慧 (Traditional) 关家慧 (Simplified) Guan Ga Wei (Cantonese)
เชื้อชาติ: แมนจู & เชื้อสายฮั่น
เชื้อสาย: เฉิ่นหยาง มณฑลเหลียวหนิง
เกิด:  (1962-09-24) 24 กันยายน ค.ศ. 1962 (62 ปี) ฮ่องกง
ชื่ออื่น ๆ: กีกี้ (之之) "น้าสิบสาม"
อาชีพ: นักแสดง
ปีทำงาน: 1982—2004
คู่สมรส: หว่อง กัวซิง (m.1981-1982) เฉิน ไต่หมิง (m. 2014-2015)
ผู้ปกครอง: กวน ชาน จาง บิ่งสาย (張冰茜)
กวน จือหลิน หรือ Rosamund Kwan (จีน: 關之琳; พินอิน: Kwan Chi Lam (Guan Zhi Lin) ) เกิดเมื่อ 24 กันยายน ค.ศ. 1962 นักแสดงหญิงชาวจีนที่มีชื่อเสียงมากที่สุดคนหนึ่งระดับเอเชียในยุค 80s - 90s เป็นนางเอกคู่ขวัญของหลิว เต๋อหัว ในยุคนั้น มีชื่อภาษาอังกฤษที่คนทั่วไปรู้จักคือ “โรซามันด์ กวน”(Rosamund Kwan)
ผลงานของเธอ > ละคร

Celebrity Talk Show (1989)